Преди месец претърпях произшествие на пътя, за радост без пострадали.  

Служителите на КАТ пристигнали на място ми съставиха акт и ме уведомиха, че протокол за ПТП-то ще получа по пощата до месец. Въпросният месец изтече, а аз не съм получил нищо. Застрахователят изисква протоколът, за да задвижи ремонта на колата, която в момента не е в движение.  

Въпреки цялото си старание и ровене по мрежата – не съм в състояние да вляза във връзка с КАТ, в случая в Плевен, където се случи инцидента.


Ще се радвам ако можете да ми помогнете – по какъв начин мога да се свържа с КАТ и какви са правата ми в случая?  

На телефоните официално обявени на страницата на МВР за КАТ Плевен – никой не отговаря, звънял съм десетки пъти в продължение на няколко дни. За електронна поща към тези организации не намирам и дума в мрежата. Означава ли това, че трябва да взема отпуск и да отида на място в Плевен? Кой носи разходите за това?


Благодаря Ви придварително  

Свилен Кръстев




Как мога да се свържа с КАТ?
============================

 

Съветът ми е на първо място да проверите в “Български пощи” дали не е пристигнало междувременно писмо за Вас от КАТ Плевен, в противен случай следва да изчакате или действително да пътувате на място, след като не можете да се свържете по телефона.


Поздрави,  

адв. Николина Митова  

0898 303092


